อาหารญี่ปุ่นที่เป็นที่รู้จักสำหรับคน ตจว. คงหนีไม่พ้น Fuji เพราะโอกาสในการลิ้มลองอาหารญี่ปุ่นแบรนด์อื่นๆ แทบจะไม่มี และเป็นโอกาสดีเมื่อ Fuji มาเปิด ร้านตั้งอยู่ชั้นล่างของเทสโก้โลตัสนครศรีธรรมราชครับ

ในเมื่อมาเปิดถึงถิ่น ต้องไปชิมซักหน่อย รสชาติไม่ต้องพูดถึงครับคงเหมือนกับ Fuji หลายๆ สาขา วันนี้เลยสั่ง ...

"สลัดทูน่า (ยำ)" จานนี้จานโปรดเลยครับ ดูเฮลตี้และอร่อยมากๆ เปรี้ยว หวาน มัน เค็ม ลงตัวกับผักที่สดสะอาดและเนื้อทูน่าที่เยอะมาก หากกินจานนี้เป็นจานแรก เรียกน้ำย่อยได้ดีเลยทีเดียว ????????

"ชุดปลาแซลมอนย่างซีอิ้วและสเต็กหมูคุโรโบตะ" ปลาชิ้นน้อยๆ และสเต็กไม่กี่ชิ้น แต่ที่โปรดคือปลาแซลมอนย่างซีอิ้วครับ กินคู่กับข้าวสวยญี่ปุ่นที่มาใน set เคียงด้วยสลัดผัก อร่อยมากๆ

และตอนนี้หากทานครบ 900 บาทจ่ายด้วยบัตรเครดิต Citibank ก็จะได้รับซอสสลัดญี่ปุ่นฟรี 1 ขวด เอ๊ะๆๆ !! ขาดไม่กี่บาทครบ 900 สั่ง "พุดดิ้งโยเกิร์ตราดซอสสตอเบอรี่" มากินเพิ่มดีกว่า รสชาติดีครับ พุดดิ้งละมุน ติดเปรี้ยวอมหวาน 

ที่สำคัญ ... ถึงนครศรีธรรมราชเป็นเมืองคนดุ แต่น้องๆ ที่เป็นพนักงาน พูดจาและบริการดีมากๆ ให้ข้อมูลเต็มที่ ..หรอยอย่างแรงเลยนิ.. ผ่านครับ